Эх, ҡысҡырып бер иларға ине Әсәйемдең ятып ҡулына. Ул йөрәге менән аңлар ине Ниндәй ҡайғы төшкән улына. Припев Әсәкәйем минең, берҙән-берем, Алтындарҙан алтын әсәйем. Ниңә шундай хисле йөрәк бирҙең, Моң-һағыштарымдан сәсәйем? Илап булмай йылға ташы һымаҡ, Юшҡындарҙан күңелем ҡатҡанға. Йыйына алмай оҙон уйҙарымды, Уяу ятам таңдар атҡанда. Припев Әсәкәйем минең, берҙән-берем, Алтындарҙан алтын әсәйем. Ниңә шундай хисле йөрәк бирҙең, Моң-һағыштарымдан сәсәйем? Йөрәк тырнап сыҡҡан хистәремде, Ҡайғыларын кемгә һөйләйем? Тамырҙарға ҡаным һыймағанда, Ниндәй көйҙө икән көйләйем? Припев Әсәкәйем минең, берҙән-берем, Алтындарҙан алтын әсәйем. Ниңә шундай хисле йөрәк бирҙең, Моң-һағыштарымдан сәсәйем? (А. Ғайсин муз., Р. Йәнбәк һүҙ.)